open-index/open-wikipedia-markdown huggingface dataset:
Dengue Fever

**Dengue Fever** er et amerikansk band fra Los Angeles.

To av bandets medlemmer startet bandet i 2001 etter inspirasjon fra en tur de hadde vært på i Kambodsja.  Bandet kombinerer kambodsjansk popmusikk med amerikansk psykedelisk rock. De fant deres kvinnelige vokalist på en nattklubb i Little Phnom Penh strøket ved Long Beach. Hun var en velkjent karaokesanger, men bestemte seg for å flytte til USA etter et besøk hos søsteren sin hvor hun fant ut at hun ville jobbe i USA og sende penger hjem til familien i Kambodsja.

## Medlemmer
*Chhom Nimol – vokal
*Zac Holtzman – vokal og gitar
*Ethan Holtzman- orgel 
*Senon Williams – bass
*Paul Smith – trommer 
*David Ralicke – blåseinstrumenter.

## Diskografi
**Dengue Fever* (2003)
**Dengue Fever EP* (EP, 2005)
**Escape from Dragon House* (2005)
**Sip Off the Mekong* (EP, 2006)
**Venus On Earth* (2008)

## Eksterne lenker
* 
* 
* 
*  Sleep Walking Through The Mekong (dokumentar)
*  MySpace
*  iMeem
Radio Norge (1978–1991)

**Radio Norge** var en militær norsk sambandsstasjon tilhørende UNIFIL som var operativ i hovedsak fra 1978 til 1990. Det militære kallesignalet var LBL1.
Radiostasjonen som var underlagt sambandstroppen i Norbatt var hovedkommunikasjonskanalen mellom operativ avdeling i Norge og Den norske FN-styrken i Libanon. 

Stasjonen kommuniserte ved hjelp av telegrafi, telefoni og fjernskrivning på høyfrekvente radiobølger til militære radiostasjoner i Norge. Den hadde en maksimalt utstrålt effekt på 1 kW og hadde de siste årene to separate 17-elements retningsstyrte sende- og mottaksantenner.
Radiostasjonen hadde felttelefonisamband med alle norske militære avdelinger fra grensen mot Syria i øst til Middelhavet i vest.
Radio Norge videreformidlet også radiosendingene fra NRK Utenlandssendingen til Radio Norbatt.
I noen år formidlet stasjonen også sivil trafikk over Rogaland radio med sivilt kallesignal Norbatt/LG2J.

Stasjonen ble lagt ned høsten 1990 da satellittstasjonen «Veksler Norge» overtok radiotrafikken på telefoni, samtidig som trafikken over fjernskrivning ble ført fra bataljonsekspedisjonen. Radio Norge fungerte i flere måneder som reservestasjon og ble brukt en rekke ganger i 1991 på grunn av svikt på satellittsambandet.

## Eksterne lenker
* Radio Norge LBL1/LG2J
Biarritz

**Biarritz** er en turistby og kommune i departementet Pyrénées-Atlantiques i regionen Nouvelle-Aquitaine i det sørvestlige Frankrike.

Byen Biarritz er vendt mot Biscaya-bukta, noen få mil fra grensa til Spania. Den er en av de største badebyene på den franske atlanterhavskysten, ved siden av Royan, Arcachon, Les-Sables-d'Olonne og La Baule-Escoublac.

Byen ligger i umiddelbar nærhet til byene Bayonne og Anglet. Av opprinnelse er byen baskisk.

Stedet er kjent for å ha noen av Europas beste surfestrender.

## Befolkningsutvikling
***Antall innbyggere i kommunen Biarritz***

## Referanser


## Eksterne lenker
* 
* Kommunedata INSEE
*  
* Turistkontor
* Flyplass
Jørgenfjellet

**Jørgenfjellet** er et fjell på Svalbard. 

Fjellet er 681 meter høyt og ligger på østsiden av Forlandsundet mellom Prins Karls Forland og Spitsbergen, foran den nordlige delen av Eidembreen, på sydsiden av Svartfjella vest i Oscar II Land. Besteget av A. Koller med assistanse fra den norske Isachsen-ekspedisjonen 9. august 1909, i forbindelse med geografisk oppmåling. Oppkalt etter løytnant Jørgen Petersen-Hansen (1880–1921), norsk skipsoffiser som deltok på Isachsen-ekspedisjonene i 1909 og 1910 med orlogsskipet HMS «Farm». Han endret senere etternavn til Jørgen.

## Eksterne lenker
*
Liste over ordførere i Breim

**Liste over [[Breim]] kommunes ordførere** etter at kommunen ble utskilt fra Gloppen kommune i 1886, frem til at Breim igjen ble del av Gloppen kommune i 1967.

Se også Liste over ordførere i Gloppen.

## Kilder
* NRK.no: Fylkesleksikon for Sogn og Fjordane
Grand River Avenue

**Grand River Avenue** er en av hovedfartsårene i staten Michigan fra tiden før motorveienes inntog. Dagens vei går igjennom Michigans nedre halvøy i en sørøst til nordvest akse fra Detroit til Grand Rapids. 

I Detroit er Grand River en av fem store avenyer (sammen med Woodward, Michigan, Gratiot og Jefferson) som ble skissert av overdommer Augustus B. Woodward etter bybrannen i 1805 og som alle sprer seg fra sentrum av Detroit i forskjellige retninger. Grand River strekker seg i nordvestlig retning fra sentrum.

## Geografi
Grand River (som ikke må forveksles med elven Grand River som går langs med den i mye av dens rute) starter i sentrum av Detroit hvor den krysser Woodward Avenue. Den går diagonalt igjennom Detroit til Redford Township og byen Farmington. Den går igjennom Novi, Brighton, Howell, Fowlerville, Webberville, Williamston og Okemos. 

Veien blir til en bred boulevard da den kommer til East Lansing hvor den fungerer som en delende linje mellom Michigan State University campus og resten av byen der den går igjennom et handleområde. Derifra går den nordvest til gamlebyen i Lansing hvor den krysser seg selv før den før den går mot Lansing Capital City Airport.

Fra Lansing går Grand River igjennom Eagle og Portland før den ankommer Lowell der den går inn i Cascade Road og bryter opp sinn opprinnelige rute. Veien starter imidlertid opp igjen på utkanten av Lowell via Alden Nash der den følger (elven) Grand River og går til Ada igjennom Plainfield før den ender i East Beltline i utkanten av Grand Rapids litt før sitt opprinnelige terminus.

## Historie
I 1850 etablerte den lovgivende forsamlingen i Michigan «Lansing and Howell Plank Road Company» som begynte arbeide med å omgjøre forskjellige gamle indianerstier til Lansing-Howell Plank Road, som ble ferdiggjort i 1853. I Howell ble veien forbundet til Detroit-Howell Plank Road og utgjorde den første direkte utbedrede forbindelsen mellom hovedstaden og den største byen i Michigan. Lansing-Detroit Plank Road var en bomvei inntil 1880-tallet. Den ble til slutt den østre delen av dagens Grand River Avenue''.

Med opprettelsen av U.S. Highway System ble Grand River en del av US 16. Dette varte til opprettelsen av motorveisystemet Interstate Highway System da Grand River ble parallert av I-96. Designasjonen US 16 ble fjernet og den delen av Grand River fra Webberville til Lansing ble del av M-43 som en statlig vei. I dag utgjør Grand River hovedgaten til over et dusin byer i Michigan.

I 1995, under konstruksjonsarbeid langs Grand River i East Lansing fant man råtne 150 år gamle trestokker rundt 65 cm under veienoverflaten som hadde blitt brukt som underlag for den gamle veien i et lavtliggende sumpområde.

## Eksterne lenker
* (en) Historic US-16 in Michigan
* (en) Unsigned Old BS I-96
Hallgeir Furnes

**Hallgeir Furnes** (1908–2010) var en norsk politiker, pedagog og skoleleder. 

## Bakgrunn
Han vokste opp i Bruvik og Mjølkeråen i Åsane, hvor hans foreldre var lærere. 

Han fikk eksamen fra Notodden Lærerskole i 1929 og hadde flere lærerstillinger rundt om i landet i en tid hvor det var overflod av lærere: Øymark, Eidsvåg, Hjartdal og Meland. Han tok tilleggsutdanning ved Statens Sløyd- og Tegnelærerskole i 1939 og ved Norges lærerhøgskole i 1949.

## Ullensaker
I 1941 kom han til Ullensaker, hvor han ble aktivt med i motstandsbevegelsen. Mens han tidligere hadde vært politisk engasjert for Venstre, var det ikke noe lokallag for det partiet i Ullensaker, så han engasjerte seg i Arbeiderpartiet og kom inn i kommunestyret ved første valg etter krigen. Selv om han ikke hadde erfaring fra kommunestyre fra før, ble han valgt til varaordfører, et verv han hadde fra 1946 til 1951. Da ordføreren ble syk, overtok han selv som ordfører, og var det i åtte år, fra 1952 til 1959. Etter hvert ble han rektor og siden skoleinspektør i kommunen. 

## Skoledirektør
I 1961 ble Furnes skoledirektør i Sogn og Fjordane, og i 1963 flyttet han til Kristiansand for å bli skoledirektør i Vest-Agder. Denne jobben hadde han til han gikk av med pensjon i 1978. I seks av disse årene var han også fungerende fylkesskolesjef og formann i Kristiansand bibliotekstyre. Han var også med i Forsøksrådet for skoleverket. I 1979 fikk han Kongens fortjenstmedalje i gull. 

Som pensjonist forble han bosatt i Kristiansand. 

## Kilder
* Jostein Blokhus: *Det gjelder å trives med det du steller med*. Portrettintervju i anledning 100-årsdagen i Fædrelandsvennens magasin God helg 9. august 2008 side 16-19.
* Aftenposten: 26/10-2010 (dødsannonse)
Hastingues

**Hastingues** er en liten landsby og kommune i departementet Landes i regionen Nouvelle-Aquitaine sørvest i Frankrike.

Innbyggertallet er kun tresifret og landsbyen er kjent for sin alternative kulturfestival som går av stabelen hvert år den 14. juli.

## Befolkningsutvikling
***Antall innbyggere i kommunen Hastingues***

## Referanser


## Eksterne lenker
*
Gratiot Avenue

**Gratiot Avenue** (eller **M-3**) er en riksvei i staten Michigan som går fra nord til sør i Detroitområdet. Den er oppkalt etter ingeniøren Charles Gratiot.

Gratiot er en av de fem store avenyene (sammen med Woodward, Michigan, Grand River og Jefferson som ble skissert av overdommer Augustus B. Woodward etter bybrannen i 1805 og som går i fra sentrum av Detroit i forskjellige retninger. Gratiot går nordøst fra sentrum og strekker seg inn til Macomb County.

Total lengde er omtrent 46 km. Veien går igjennom Detroit, Eastpointe, Roseville, Clinton Township, Mount Clemens og Chesterfield Township. Langs en god del av dens lengde går den mer eller mindre parallelt med M-97 nordover og I-94 sørover.

## Eksterne lenker
* (en) M-3 at Michigan Highways Ends
Anghiari

**Anghiari** er en kommune i provinsen Arezzo i den italienske regionen Toscana. Den ligger i nærheten av Sansepolcro. Det bor 5641 innbyggere her (2013).

Stedet er blant annet kjent for slaget ved Anghiari den 29. juni 1440, mellom Firenze og Milano.

## Severdigheter
*Palazzo Pretorio 
*Badia di San Bartolomeo 
*Museet i Palazzo Taglieschi 
*Museum for slaget ved Anghiari

## Vennskapsbyer
* La Plata, Argentina, fra 18. november 1998

## Referanser


## Eksterne lenker
*
Forlandsundet

**Forlandsundet **er et 88 km langt sund mellom Prins Karls Forland og Spitsbergen på Svalbard. Det begrenses mot øst av Kvadehuken, mot nord av Fuglehuken, mot syd av Salpynten og Isfjorden, og mot øst av Oscar II Land fra Kvadehuken via Sarstangen ned til Daudmannsodden.

I nord ved Sarstangen er sundet grunt, bare 2–3 meter dypt, og skip som skal til Ny-Ålesund eller andre steder på nordvestkysten av Spitsbergen, må seile rundt Prins Karls Forland.

## Eksterne lenker
*
Badia Tedalda

**Badia Tedalda** er en kommune i provinsen Arezzo i den italienske regionen Toscana. Den har 1072 innbyggere (2013).

## Frazioni

Kommunen omfatter følgende *[[frazione|frazioni]]*:

Arsicci, Caprile, Ca' Raffaello, Fresciano, Montelabreve, Monte Viale, Pratieghi, Rofelle, Sant’Andrea, Capannello, Santa Sofia Marecchia, Monterotondo di Badia Tedalda, Stiavola, Svolta del Podere

## Referanser


## Eksterne lenker
*
Beshtasheni

**Beshtasheni** (georgisk: ბეშთაშენი) er en landsby i nærheten av Tsalka i regionen Kvemo Kartli i det sørlige Georgia. Den har .

Nesten hele befolkningen er grekere. Disse pontiske grekere er også kjent som Tsalka Urumer.

## Referanser


## Eksterne lenker
*
Hillhead undergrunnsstasjon

**Hillhead undergrunnsstasjon** er den nordligste stasjonen på Glasgows undergrunnsbane, ved Hillhead. Inngangen ligger ved Byres Road. Den er en av de travleste stasjonene på undergrunnsbanen, med 1,86&nbsp;millioner reisende fra 31. mars 2004 til 31. mars 2005.

Under moderniseringa i 1977&ndash;1980 ble stasjonen kraftig ombygd. Den fikk blant annet et større billettkontor, heiser og en ekstra plattform.

Stasjonen ligger i nærheten av University of Glasgow og Glasgows botaniske hage.

## Referanser
Emil Brunner

**Heinrich Emil Brunner** (født 23. desember 1889 i Winterthur, Sveits, død 6. april 1966 i Zürich, Sveits) var en sveitsisk protestantisk systematisk teolog.

Herrmann var elev av Hermann Kutter, Leonhard Ragaz og Adolf von Harnack, og var en av grunnleggerne av den dialektiske teologi sammen med Karl Barth. Barth og Brunner ble senere motstandere, fordi det forsto skillet mellom Gud og menneske forskjellig.

## Referanser
Wanted (film)

***Wanted*** er en amerikansk actionfilm fra 2008 løselig basert på mini-tegneserien ved samme navn av Mark Millar og J. G. Jones. Filmern er regissert av Timur Bekmambetov med James McAvoy, Angelina Jolie, Morgan Freeman, Thomas Kretschmann og Terence Stamp i hovedrollene. Produksjonen begynte i april 2007. *Wanted* ble utgitt 25. juni 2008 i Storbritannia, 27. juni 2008 i USA og 12. september 2008 i Norge. Filmen ble slaktet med kun terningkast 2 av anmelder Morten Ståle Nilsen i VG.

## Handling
Wes er en «nobody» som ikke engang kommer opp når han Googler seg selv. Han lever et kjedelig liv, har en kjedelig jobb, med en sjef som plager han hver dag. Bestekameraten ligger med dama hans og Wes får stadig angstanfall, noe han tar medisiner for. En dag på apoteket møter han en mystisk kvinne (Angelina Jolie) som åpenbart prøver å drepe han. Han prøver å flykte, men hvor lenge holder det ?

## Medvirkende
* James McAvoy 	— Wesley Gibson
* Morgan Freeman 	— Sloan
* Angelina Jolie 	— Fox
* Terence Stamp 	— Pekwarsky
* Thomas Kretschmann 	— Cross
* Common 	— Gunsmith
* Kristen Hager 	— Cathy
* Chris Pratt — Barry
* Marc Warren 	— The Repairman
* David O'Hara 	— Mr. X
* Konstantin Khabensky 	— The Exterminator
* Dato Bakhtadze 	— The Butcher

## Referanser


## Eksterne lenker
* 
* 
* 
* Wanted Fan Immersion Game 

### Omtaler
* Kulturo.no – Angelina i action-orgie (anmeldelse av "Wanted")
Kelvinbridge undergrunnsstasjon

**Kelvinbridge undergrunnsstasjon** er en stasjon på Glasgows undergrunnsbane, ved Kelvinbridge. Kelvinbridge dekker blant annet Kelvingrove Park, i likhet med Kelvinhall undergrunnsstasjon.

Stasjonen har én plattform med skinner på hver side, og er den travleste av stasjonene som fortsatt har et slikt plattformsystem. Stasjonen er en av tre med pendlerparkering.

Kelvinbridge er den dybeste stasjonen på undergrunnsbanen, på grunn av nærheten til elva Kelvin.

## Referanser
Yr.no

**Yr** er en norsk tjeneste for værvarsler og annen meteorologisk informasjon. Den drives som et samarbeid mellom Norsk rikskringkasting (NRK) og Meteorologisk institutt.

På nettstedet *yr.no* kan man finne automatisk genererte værvarsler (som grafer og kart) for én million steder i Norge og over elleve millioner steder globalt. For Norge kommer det i tillegg værhistorikk fra det siste året, bearbeidde tekstvarsler fra Meteorologisk institutt, radar- og satellittbilder, klimatologiske data samt en rekke spesialvarsler. Videre er det nyhetssaker og populærvitenskapelige artikler relatert til vær og klima. Værvarslene er basert på data fra Meteorologisk institutt og de internasjonale samarbeidspartnerne til instituttet (ECMWF, EUMETSAT osv.). 

Mye av informasjonen fra Yr er gratis tilgjengelig i dataformatene JSON og GRIB, slik at deler av den (for eksempel varsel for et enkelt sted) kan inkluderes i andre nettsteder og nettjenester. 

Yr blei offisielt lansert 19. september 2007 etter å ha vært i åpen betadrift fra juni samme år. Nettstedet fikk raskt stor popularitet, og det passerte sommeren 2008 1,3 millioner ukentlige brukere og sommeren 2009 2,4 millioner brukere. Sommeren 2010 ble tre millioner ukentlige brukere passert, mens de travleste dagene passerte én million brukere. I 2012 ble fire millioner ukentlige besøkere passert. Ettersom yr.no teknisk ligger under NRKs nettsider, har den store besøksmengden bidratt til å gjøre nrk.no til et av Norges mest besøkte nettsteder.

Samtidig med lanseringa av yr.no innførte Meteorologisk institutt en ny prispolitikk som innebærer at det meste av instituttets grunnlagsdata er gratis. 

Nettstedet fikk i 2007 Rosing-prisen i to kategorier: beste nettsted og beste språk. I 2012 mottok nettstedet Merket for god design og var finalist til Innovasjonsprisen for universell utforming. Det mottok også Merket for god design fra DOGA i 2019 for en ny app-versjon.

## Referanser


## Kilder
* TNS Metrix - Topplisten

## Eksterne lenker
* 
*
Dobbel akutt aksent

**Dobbel akutt aksent** (˝), brukes på ungarsk og i det internasjonale fonetiske alfabetet.

## Ungarsk
På ungarsk gjør man, som på norsk, forskjell mellom korte og lange vokaler. I skrift markeres dette skillet med akutt aksent, slik at lang *a* skrives *á*, lang *e*, *é*, osv (se tabellen under). For bokstaver som skrives med tødler (på ungarsk kun *ö* og *ü*) kan dette føre til kollisjon av forskjellige diakritiske tegn. Derfor skrives lang *ö* og lang *ü* som **ő** og **ű**. Dobbel akutt aksent kan således anses som en kombinasjon av enkel akutt aksent og tødler.

## Det internasjonale fonetiske alfabetet
I det internasjonale fonetiske alfabetet representerer dobbel akkut aksent en veldig høy tone, i motsetning til enkel akutt askent som representerer høy tone.

## Unicode
I Unicode finnes det ferdiglagde utgaver av bokstavene *u* og *o* med dobbel akutt aksent, de har kodepunktene: U+0150 (Ő), U+0151 (ő), U+0170 (Ű) og U+0171 (ű). Det finnes også en kombinerende dobbel akutt aksent som kan settes over enhver bokstav (hvor godt resultatet blir vil avhenge av operativsystem og font), som har kodepunkt U+030B.
Prins Dongs herskapshus

**Prins Gongs herskapshus** (kinesisk: 恭王府, pinyin: *Gōng Wáng Fǔ*), som i 1990-årene ble museum, ligger nordvest i Beijings indre by, nord for  Shichahaisjøene, i bydistriktet Xicheng. Den er omgitt av tilhørende haver, og er et yndet besøksmål for turister til den kinesiske hovedstad. 

## Historie
Herskapshuset ble bygget i 1777 for minister Heshen (和珅) under Qianlong-keiserens styre under  Qing-dynastiet. Siden ung alder hadde Heshen vunnet keiserens tillit, og ble raskt forfremmet innen den keiserlige administrasjon. Han ble meget rik. På grunn av korrupsjonsanklager ble han tvunget til selvmord i 1799, under Jiaqing-keiserens første dager ved makt, og da ble herskapshuset hans konfiskert. Keiseren overdro huset til prins Qìng Jùnwáng (庆郡王) den 17de og yngste av Qianlongkeiserens sønner. 

I 1851 lot Xianfeng-keiseren sin egen halvbror, prins Gong, overta stedet. 

I 1921 måtte prins Gongs barnebarn overdra den da pantsatte eiendommen til den katolske kirke. Den ble kjøpt av det katolske Fu Jen-universitetet og ble inkorporert i universitetsområdet. Etter kommunistenes seier i den kinesiske borgerkrig ble dette universitetet, med herskapshuset, slått inn under Beijings pedagogiske universitet. Senere ble bygningene utskilt og gjort til lokaler for det kinesiske musikkakademi. 

Under kulturrevolusjonen ble herskapshuset fabrikk for klimaanlegg. 

I 1980-årene ble dette reversert, og i 1982 ble det oppført på listen over den kinesiske nasjonale kulturarv. Fra november 1996 har bygningene og hagene vært åpne for allmennheten. Fra 2006 til 2008 var de imidlertid stengt i en periode for ytterligere restaurering forut for Sommer-OL.

## Struktur
Prins Gongs herskapshus er ett av de mest utsøkte og best bevarte av Beijings kongelige herskapshus. Det rommet flere familier på et areal på  kvadratmeter. Bygningene ligger mot sør i anlegget, hagene i nord. Det var flere toetasjes bygninger. 

Bygningene har en rekke siheyuangårdsrom og et operahus for pekingopera. Nå fremføres dessuten kunqu og keiserlig musikk der. 

Hagene er på  kvadratmeter, med paviljonger, dammer og kunstige høyder blant bygd med steiner hentet fra Taisjøen i provinsen Jiangsu.

Her er en åtte meter høy stele med skrifttegnet 福 (*fú*: hell og lykke), basert på kalligrafi fra Kangxi-keiseren.

## Eksterne lenker
*Prince Gong's Mansion
Solveig Kristine Moen Rusten

**Solveig Kristine Moen Rusten** (født 1981) er en norsk forfatter. 

Hun debuterte i 2008 med romanen *Lyden av de andre som bor her*, og har senere skrevet romanene *Bløffmakeren* og *Se min kjole*. Høsten 2012 utkom hennes fjerde roman, "Jorden sett fra himmelen."

Rusten er oppvokst i Kongsvinger, og var elev ved Øvrebyen videregående skole 1997&ndash;2000. Fra 2001 til 2007 var hun student ved Universitetet i Oslo, der hun studerte sosialantropologi, psykologi samt litteraturvitenskap. Rusten tok mastergrad i litteraturvitenskap i 2007 med oppgaven «Forkledd, gjenkjent og avslørt. En diskusjon av sammenhenger mellom litterær kompetanse og tolkning i lesningen av Kjell Askildsens novelle *En plutselig frigjørende tanke*».

Rusten begynte å skrive 22 år gammel og hadde høsten 2008 sin debut som skjønnlitterær forfatter.

## Bibliografi
* *Lyden av de andre som bor her* – roman (2008)
* *Bløffmakeren* – roman (2009)
* *Se min kjole* – kriminalroman (2010)
* *Jorden sett fra himmelen* – roman (2012)
* *ALDRI bli forelska* – første bok om Lea og Alexa. Roman for barn 9–12 år (2024)
* *Urolig hjerte* – andre bok om Lea og Alexa. Roman for barn 9–12 år (2025)

## Eksterne lenker
*
Sonningprisen

**Sonningprisen** er Danmarks største kulturpris og utdeles i henhold til Sonningfondets bestemmelser.

Prisen er testamentarisk stiftet av redaktør og forfatter Carl Johan Sonning (1879&ndash;1937). Grunnreglene for prisen er fra 19. april 1949 og ble endret 21. januar 1974, hvor det ble bestemt at prisen skulle være på minst 100 000 kr. til utdeling, hvert andre år. Prisen er for øyeblikket på 1 mill. danske kroner og utdeles så fremt det er mulig på C. J. Sonnings fødselsdag den 19. april ved en festlighet i Festsalen på Københavns Universitet.

Sonningprisen tildeles en mann eller kvinne, har utført et «fortjenstfuldt arbejde til gavn for den europæiske kultur». 

Forslag til mottakere av Sonningprisen kan fremsettes av europeiske universiteter. Prisvinneren utpekes av en komité på Københavns Universitet, hvis leder er den sittende rektor.

Tidligere mottakere av prisen er blant andre den norske filosofen Arne Næss, FN's tidligere høykommissær for menneskerettigheter Mary Robinson, skuespilleren Laurence Olivier, teologen Karl Barth, fysikeren Niels Bohr, filmskaperen og teatermannen Ingmar Bergman og forfatter og filosof Simone de Beauvoir. Statsmannen Winston Churchill mottok en ekstraordinær pris i 1950, da prisen ble utdelt for første gang.

## Liste over prismottakere

## Eksterne lenker
* Sonningprisen  – Prisens hjemmeside
Tsalka

**Tsalka** (georgisk: წალკა) er en by i regionen Kvemo Kartli i det sørlige Georgia. Under folketellingen i 2002 hadde distriktet 22&nbsp;000 innbyggere, hvorav 55 % var armenere, 22 % grekere, 12 % georgiere og 9.5 % aserbajdsjanere.

Byen og distriktet har fra tid til annen vært hjemsøkt av voldelige etniske motsetninger. I årene 1997&ndash;2006 bosatte flere tusen etniske georgiere seg i byen, etter å ha flyktet fra jordras i Svaneti og Adsjaria.

## Referanser


## Eksterne lenker
*
Fotballmagasinet

**FotballMagasinet** er et nettsted med nyheter, tippetips, kampfakta, spillerfakta, tabeller og mye annen fotball-statistikk. Nettstedet er lagt opp som en wiki hvor hvem som helst kan bidra. 

FotballMagasinet har sitt utspring fra FotballPrat.com som var et nettforum for fotballinteresserte fra 1999. FotballPrat.com ble FotballMagasinet.no i august 2005. Forumet ble fjernet, og det ble lagt opp til å diskutere nyheter i nyhetartiklene, klubber på klubbprofil-siden og spillere på spillerprofil-siden. Dette har redusert spam, usaklige innlegg og persontrakasseringer betraktelig.

Siden 2005 har antall aktive administratorer og moderatorer økt jevnt, fra to i 2005 til ca. 70 per august 2008.
Syracuse University

**Syracuse University** er et amerikansk privat forskningsuniversitet i byen Syracuse. Skolen ble grunnlagt som en metodistisk-episkopal institusjon i 1832, og som college i 1850. Men kirken var ikke lenger en del av skolen etter 1920 da det ble universitet. Bygningene på universitetet er for det meste av romansk stil fra 1800-tallet.

## Kjente personer
*Carmelo Anthony &ndash; basketballspiller i NBA
*Eileen Collins &ndash; astronaut ved NASA
*Clement Greenberg &ndash; amerikansk kunstkritiker
*Per Brinch Hansen &ndash; professor ved Syracuse University 
*Daniel Heradstveit &ndash; norsk statsviter med tilknytning til universitetet.
*Demetris Nichols &ndash; basketballspiller i NBA (nå for Chicago Bulls)
*Meyer Prinstein &ndash; amerikansk friidrettsutøver
*Charles Reidpath &ndash; amerikansk friidrettsutøver
*Amartya Sen &ndash; økonomi og nobelpris-vinner
*Aaron Sorkin &ndash; amerikansk manusforfatter og produsent
*Vaughn Bodé &ndash; amerikanske kunstner og tegneserietegner
*Dorothy Vogel &ndash; amerikansk kunstsamler
*Joe Biden &ndash; amerikansk senator (1973–2009), visepresident (2009–2017) og president (fra 2021)

## Referanser


## Eksterne lenker
*
Himmeltindan

**Himmeltindan** er et fjell i Vestvågøy kommune i Nordland. Det er det høyeste fjellet i Vestvågøy og består av tre topper. Avstanden til nærmeste høyere punkt (sekundærfaktoren) på vel 40 kilometer er blant de 50 lengste i Skandinavia.

Den høyeste toppen som er Vestvågøy kommunes høyeste topp, var opprinnelig på 962 moh. Men i forbindelse med anlegg av typen Sindre radar ble toppens høyde senket flere meter. Den er nå 955 moh. og avstengt. Den høyeste toppen som er tilgjengelig er på 931 moh. Øst Himmeltinden med oppstigning fra Bjørnsand i Steinfjorden er det mest krevende å bestige, luftig, men tau trenges ikke. Letteste rute er opp mot den høyeste toppen, fra andre siden. Enten fra Hauklandsanden eller Uttakleiv. Dette er en noe krevende familietur på noen timer, men godt trente personer bestiger den på under én time.

## Se også
* Liste over fjell i Skandinavia

## Fotnoter



## Referanser
Jakob J. Myklebust

**Jakob Jakobson Myklebust** (født  9. november 1851 i Breim, død 28. april 1922) var en bonde og stortingsrepresentant (V) fra Gloppen kommune. Han var ordfører i Gloppen kommune fra 1884 til 1886, og deretter ordfører for den nye Breim kommune fra 1886 til 1913.

## Liv og virke
Jakob Myklebust skrev navnet sitt Jakob J. Myklebust for å skille det fra sin far, som også het Jakob Myklebust. Hans mor var Anne Steffensdotter Byrkjelo. Han var gift med Dorte Kobberstad. De fikk sønnen Jakob J. Myklebust, som også ble ordfører i Breim, og datteren Anna Jakobsdtr Myklebust, som etter endt husmorskole i Luster flyttet til Uskedalen og var Jordmor der frem til 1944 (noe hun fikke Kongens fortjenstmedalje for i 1949) 

Han gikk på den private skolen for bondegutter, som ble drevet av Jakob Hjelmeset i Gloppen. 

Han ble medlem av kommunestyret i Gloppen i 1875, og var ordfører i Gloppen kommune fra 1884 til 1886, med tidligere ordfører Ole Josefson Hestenes som varaordfører. I 1886 gikk Breim ut som egen kommune, og Myklebust tok da over som ordfører for den nye Breim kommune. Hestenes tok over ordførervervet i Gloppen. Myklebust satt som første ordfører i Breim i 27 år, til 1913. Han satt dermed som ordfører gjennom frigjøringstida i 1905.

Myklebust var vararepresentant til Stortinget i flere perioder, og møtte som fast representant for Venstre i to perioder fra 1886 til 1891. I Breim fikk han tilnamnet «Stortings-Jakob». I flere år satt han også som formann i fylkestinget, og var amtsrevisor (fylkesrevisor). Mens han satt på Stortinget fikk han satt av 5000 kroner til en bygdevei i hjembygda Myklebustdalen ved Byrkjelo. Veien er i dag fylkesvei 693, eller Myklebustveien. 

Han etablerte Myklebust meieri i 1876, det første meieriet i Nordfjord. Han ble ved århundreskiftet sentral i gjenopprettelsen av meieriet på Byrkjelo.

## Se også
* Liste over stortingsrepresentanter fra Gloppen kommune

## Referanser

## Eksterne lenker
* 
*  nrk.no: Fylkesleksikon om Myklebust
Georgias forsvar

**Georgias forsvar** (საქართველოს შეიარაღებული ძალები, *sak'art'velos sheiaraghebuli dzalebi*) består av republikken Georgias væpnede styrker.  De er hjemlet i landets grunnlov, forsvarslov og internasjonale avtaler.  Deres oppdrag løses under ledelse av det georgiske forsvarsdepartementet.  28&nbsp;666 personer tjenestegjør for tiden i den militære strukturen Den nåværende forsvarsministeren er Davit Kezerashvili og forsvarssjefen er oberst Zaza Gogava.

## Historie

Det georgiske forsvaret ble etablert tidlig på 1990-tallet fra tidligere enheter av sovjethæren på georgisk territorium, irregulære styrker og georgiske innbyggere som hadde tjenestegjort andre steder i Sovjetunionen.

23. mars 1994 var Georgia en av de første tidligere sovjetrepublikkene som gikk inn i Partnerskap for fred.  Av PFF-landene var Georgia det første som leverte inn dokumentasjonen som kreves for å få en Individual Partnership Action Plan (IPAP) fra Nato.  Hvis denne lykkes så har Georgia mulighet til å gå videre og få en Membership Action Plan (MAP), et skritt videre på stigen for å få Nato-medlemskap.

Det amerikanske forsvaret har trent det georgiske under et program kalt *[[Georgia Train and Equip Program]]* fra mai 2002 til mai 2004.  I denne perioden ble rundt 2&nbsp;600 georgiske soldater trent av amerikanske marinesoldater og spesialstyrker.  Et annet program kalt *[[Georgia Security and Stability Operations Program]] (Georgia SSOP)* gikk fra januar 2005 som en fortsettelse av det første programmet.

Georgiske styrker var involvert i KFOR og deltar i operasjoner i Irak-krigen og i Afghanistan.

Det georgiske forsvaret har gjennomgått store reformer i senere år for å stå rustet til støtte opp Georgias ambisjoner om Nato-medlemskap, samt de pågående i konfliktene i Abhkazia og Sør-Ossetia, samt internasjonal terrorisme.  Georgia ser også invasjon og spredning av konfliktene i russisk Nord-Kaukasus som de verste scenariene på henholdsvis kort og lang sikt.

## Flagg
Dette er Georgias militære flagg.

Fil:Georgia. Flag of Land Forces.gif|Hæren
Fil:Naval Ensign of Georgia.svg|Marinen
Fil:Flag of the Georgian Air Force.svg|Luftforsvaret
Fil:Georgia. Flag of National Guard.gif|Nasjonalgarden
Fil:Georgia. Standard of Chief of General Staff.svg|Sjefen for generalstaben
Fil:Georgia. Standard of Minister of Defence.svg|Forsvarsministeren


## Referanser


## Eksterne lenker
* Forsvarsdepartementets hjemmeside 
* Det nasjonale sikkerhetsrådet
* Verneplikten i Georgia
* Georgian Armed Forces Network
* The Guardian: ''Georgian troops trained by US army and SAS veterans''
SeNorge.no

**seNorge.no** er et norsk nettsted med klimatologisk og hydrologisk informasjon i kartform.

Nettstedet er et samarbeid mellom Meteorologisk institutt, Norges vassdrags- og energidirektorat og Statens kartverk. Tjenesten blei igangsatt 20. september 2006.

*seNorge.no* har zoombare døgnkart over ulike parametrer fra 1960 fram til «i morgen», blant annet nedbør, snømengde, nysnø, snøens alder, skiføre, snøsmelting og temperatur. En del data kan også fås som måneds- og årssummer. Videre har nettstedet normalkart og kart over prognostiserte endringer hundre år fram i tid.

## Eksterne lenker

* seNorge.no
Økri skole

**Økri skole** på Økri i Bærum var tidligere en skole ved Økrigata. Skolen besto av en kombinert skolebygning og lærerbolig, bryggerhus og driftsbygning. Skolen ble innviet den 23. januar 1866 og lagt ned da Skui skole sto ferdig i 1901. Økri skole ble brukt til lærerbolig frem til 1957.

Adresse Økrigata 24 

**Lærere ved skolen:**

*Andrias Tanum, 1866—98. 
*Laura Viborg, fra 12. mai 1892 til 10. februar 1893. 
*Anna Mathilde Pettersen, fra 1. september 1893 til begynnelsen av 1900.
*Anna Holth, 1900—01. 
*Nils Seim, fra 5. desember 1898 til midten av mars 1901. 

## Litteratur
*Bærum : en bygds historie. Bind 2. 1924. Nils Baardseth. Skolevæsen. De faste skoler digital utgave

## Eksterne lenker
* Bærum kommune - månedens kulturminne november 2005
* Bærum bibliotek - temaside Økri skole
Systema

**Systema** (russisk, på norsk: **Systemet**) er en kampsport/selvforsvarsmetode som kommer fra Russland og det forhenværende Sovjetunionen. Instruktører kan praktisere metoden forskjellig. 

Norske instruktører baserer det på syv sentrale elementer:
# **Renselse**: Kroppen skal bli renset regelmessig via faste –  enten ett til to døgn uten mat og vann eller syv dager med kun sunn juice.
# **Kroppsholdning**: Riktig holdning fører til bedre helse.
# **Pust**: Vi begynner livet med å puste inn og avslutter det med å puste ut. Riktig pust fører til å fjerne smerte samt holde oss behersket.
# **Russisk massasje**: En blanding av sportsmassasje og terapeutisk massasje som går dypt i muskulaturen. I utgangspunktet er dette en mild form for massasje, men på trening blir den gjerne praktisert forholdsvis tøft.
# **Selvforsvar**: Systema gir teknikker for å forsvare seg mot én eller flere personer i forskjellige scenarier.
# **Kaldt vann**: Kroppen blir styrket gjennom kaldt vann.
# **Natur**: Opphold deg mye ute i naturen. Frisk luft samt sollys er sunt.
La Ribera

**La Ribera** er en bydel i distriktet Ciutat Vella i Barcelona. Mange av bygningene i bydelen stammer fra middelalderen. Kjente bygninger er basilikaen Santa Maria del Mar og palassene langs Carrer de Montcada.

La Ribera hadde 22&nbsp;558 innbyggere i 2005.
Bibbiena

**Bibbiena** er en by og kommune i Provinsen Arezzo i den italienske regionen Toscana. Det er den største byen i Casentinodalen med 12 512 innbyggere (20139.

Bibbiena ligger ca. 50&nbsp;km. fra Firenze, 30&nbsp;km. fra Arezzo og 60&nbsp;km. fra Siena. I den historiske bykjernen ligger en rekke kirker og adelspaléer. Byen nevnes allerede i verkene til Dante og Ludovico Ariosto.

## Frazioni

Kommunen omfatter følgende *[[frazione|frazioni]]*:

Banzena, Bibbiena Stazione, Campi, Farneta, Marciano, Partina, Pian del ponte, Santa Maria del sasso, Serravalle, Soci, Terrossola

## Personer fra Bibbiena
* Bernardo Dovizi da Bibbiena (1470 – 1520), kardinal og sekretær for pave Leo X
* Pasquale Poccianti (1774 – 1858), arkitekt
* Giovanni Maria Galli da Bibiena

## Vennskapsbyer
Boulazac, Frankrike, fra 1969

## Referanser


## Eksterne lenker
*
Svømming under Sommer-OL 2008 – 100 meter butterfly kvinner

Øvelsen **100 meter butterfly damer** ved Sommer-OL 2008 fant sted mellom 9. til 11. august i Beijing nasjonale vannsportsenter.

Kvalifikasjonskravene var 59,35 (A-krav) og 1.01,.43 (B-krav).

Ingvild Snildal representerte Norge. Hun satte norsk rekord, men kom ikke videre fra de innledende heatene og endte med 37. beste tid.

## Resultater

### Heat

### Semifinaler

#### Semifinale 1

#### Semifinale 2

### Finale
Gottfried Lessing

**Gottfried Anton Nicolai Lessing** (født 14. desember 1914 i Petrograd, død 11. april 1979 i Kampala) var en tysk advokat, politisk aktivist og diplomat. Han var gift med den senere forfatteren og nobelprisvinneren Doris Lessing mellom 1944 og 1949. Etter skilsmissen beholdt hun hans familienavn.

Lessing, som var jøde, emigrerte i 1938 fra Tyskland for å unnslippe nazistisk forfølgelse. Han søkte først tilflukt i Storbritannia, men reiste senere til Salisbury (nå Harare) i Sør-Rhodesia (nå Zimbabwe), der han arbeidet som advokat fra 1941 til 1946. I Sør-Rhodesia deltok han i grunnleggelsen av det lille partiet Southern Rhodesia Communist Party I 1944 giftet han seg med Doris Lessing. Sammen fikk de sønnen Peter Lessing.

I 1949, samme år som han skilte seg fra Doris Lessing, reiste han tilbake til Storbritannia, der han arbeidet for Communist Party of Great Britain. I 1950 slo han seg ned i Øst-Berlin. Året etter ble han medlem av Sozialistische Einheitspartei Deutschlands.

Fra 1952 til 1957 var han leder av kammeret for utenrikshandel i DDR. Mellom 1959 og 1960 var han DDRs handelsrepresentant i Indonesia. I 1961 ble han sendt til Mali. Mellom 1962 og 1965 ledet han Afrika-avdelingen i DDRs utenriksdepartement. Fra 1965 til 1969 var han så generalkonsul i Tanzania. Etter dette arbeidet han i planlegningsavdelingen i utenriksdepartementet.

Lessings siste stasjonering var som DDRs ambassadør til Uganda. Han og hans tredje kone ble drept under opprøret mot Idi Amins styre i 1979. Hans tidligere kone, Doris Lessing, har gitt uttrykk for at han kan ha blitt drept av KGB.

Lessings søster var mor til Gregor Gysi.

## Referanser
Chen Xiexia

**Chien Xiexia** (kinesisk: 陈 燮霞, pinyin: *Chén Xièxiá*, jyutping: *Chan4 Sit3 Ha4*, født 1. august 1983 i Panyu i Guangzhou i Guangdong i Folkerepublikken Kina) er en kinesisk vektløfter i 48-kilosklassen.

Hun er 1,52 meter høy.

## Meritter
* 2008: OL-gull
* 2007: Tre VM-gull
* 2007: Tre gull i Asia-mesterskapet

Under Sommer-OL 2008 i Beijing satte Chien to olympiske rekorder: 117 kilo i støt og 212 kilo sammenlagt, begge to kilo mer enn de gamle rekordene.

## Eksterne lenker
*
Leonidas Pyrgos

**Leonidas Pyrgos** (gresk Λεωνίδας Πύργος; født 1871 i Mantineia, Arkadia, død ukjent) var en gresk fekter.  Han var den første greker som vant en medalje i de moderne olympiske leker den 7. april 1896. Hans motstander i finalen var franskmannen Jean Maurice Perronet som var ansett som den beste fekteren, men Pyrgos vant 3 – 1.  Grekerne feiret seieren med å bære han på gullstol i Atens gater.

## OL-medaljer
* 1896  Athen -  **Gull** i fekting; florett for fektmestere

## Referanser


## Eksterne lenker
*
Bucine

**Bucine** er en kommune i Provinsen Arezzo i den italienske regionen Toscana.

## Frazioni

Kommunen omfatter følgende *[[frazione|frazioni]]*:

Ambra, Badia Agnano, Badia a Roti, Capannole, Castiglione Alberti, Cennina, Duddova, Galatrona, Gavignano, I Tribbi, La Villa, Levane, Lupinari, Mercatale Valdarno, Montaltuzzo, Montebenichi, Perelli, Pietraviva, Pogi, Ponticelli, Rapale,  San Leolino, San Martino in Valdambra, San Pancrazio, Sogna, Solata, Tontenano, Torre, Vepri

## Severdigheter
*Chiesa di Santa Maria Assunta
*Abbazia di Santa Maria di Agnano
*Chiesa dei Santi Tiburzio e Susanna
*Chiesa della Compagnia della Visitazione
*Badia di San Pietro a Ruoti  
*Chiesa di San Giovanni Battista
*Chiesa di San Salvatore
*Chiesa di San Quirico (Bucine)
*Pieve di San Giovanni Battista a Galatrona
*Santuario di Santa Maria della Ginestra
*Pieve di Santa Maria Assunta in Altaserra
*Chiesa di San Leolino
## Referanser


## Eksterne lenker
*
Jefferson Avenue

**Jefferson Avenue** er en 102,53 km lang vei langs den østlige delen av Detroits storbyområde i den sørøstlige delen av den amerikanske delstaten Michigan. Veien har utsikt langs Eriesjøen, Detroitelven og St. Clairsjøen. Det er også en rekke rekreasjons&shy;fasiliteter i det samme området. Den vestlige delen av Jefferson Avenue er hovedsakelig kommersiell mens den østlige Jefferson Avenue inneholder et historisk boligområde.

## Historie
Jefferson Avenue er en av fem betydelige veier (sammen med Woodward, Michigan, Grand River, og Gratiot) som ble planlagt av dommer Augustus B. Woodward i 1805 som strakte seg fra sentrum av Detroit i ulike retninger. Den var først kartlagt i 1807 og da kalt for Main Street, men ble senere omdøpt til Jefferson Avenue etter president Thomas Jefferson som var en venn av Woodward. Det var planlagt at Jefferson Avenue skulle strekke seg lenger øst for sentrum, parallelt med Detroitelven, men senere tillegg til veien gjorde at den strakte seg vest for sentrum hvor den fortsetter å gå seg langs vannkanten nedover langs elven.

## Geografi
Veien starter i Detroit og går blant annet igjennom området Grosse Pointe, forstadsbyen St. Clair Shores og Harrison Township. Den fungerer som ryggraden til de rike nabolagene i Grosse Pointeområdet som grenser til de østre delene til Detroit. Jefferson Avenue er også en korridor til broene til Grosse Ile.

Veien starter i sør på grensen mellom Wayne County og Monroe County i Brownstown Township og ender i nord like ved grensen mellom Chesterfield Township og New Baltimore.

Selv om veien er kontinuerlig med Jefferson Avenue i nord og sør, forandrer navnet seg i Wyandotte til Biddle Avenue i sør. På samme måte forandrer navnet seg til Lake Shore Drive i Grosse Pointe Farms og Grosse Pointe Shores i nord.

## Referanser


## Eksterne lenker
*
Økri

**Økri** var opprinnelig en gård i Bærum, der Paul Smelter bodde og styrte Bærums Jernværk fra 1610.

Bærums Jernværk drev på forekomster av jern på Gommerud og i Eineåsen. Både Gommerud og Økri lå på den tiden under storgården Vøyen. Med smeltehytte, hammerhytte og vertshus kan dette ha vært Norges første jernverkssamfunn. I 1638 ble dammer og driftsbygninger rasert av flom, og jernverket ble da lagt ned. Sannsynligvis ble bygninger og utstyr flyttet til Bærums Verk fra 1640.

Fra 23. januar 1866 til 1901 ble Økri brukt til skole, og etter det var den lærerbolig til 1957.

## Litteratur
*Yngvar Hauge: *Bærums Verks historie*.
Huseby gård (Larvik)

**Huseby gård** er en gård i Tjølling i Larvik kommune, Vestfold. 

Nær ved lå Norges første by, Kaupang, som er avdekket systematisk gjennom flere arkeologiske utgravninger.  Kaupangen i Skiringssal var et bysamfunn som eksisterte på 800-tallet og forsvant før år 900 uten at noen kan forklare hvorfor. Muligens ble byen etablert av dansk kongemakt for å stimulere handel. Omtrent samtidig ble byen Hedeby etablert sør i Danmark. Kanskje daneveldets posisjon i Viken ble svekket omkring år 900 ? 

Kan hende var Huseby sete for en av danskekongens vasaller i Vestfold? Ifølge arkeologene er Huseby et gammelt kongssete. På et naturlig høydedrag, med utsyn over Kaupangen og skjærgården utenfor, er avdekket grunnmuren etter en ca. 33 x 9 meter stor bygning, en hall.  Arkeologene som sto for utgravingene av Kaupang på tidlig 2000-tall tenker seg at denne bygningen var *Skiringssal*. En rekke eksklusive funn kom for dagen i den store tufta, rester av gjenstander som bare kunne stamme fra et høvdingsete. 

Hvor lys og skinnende må ikke hallen, tekket med trespon, ha fortonet seg sett fra sjøen ? 

Nærmere undersøkelser gjenstår. Kanskje var Vitterse-tjønna sentrum i en hellig lund, spørr arkeologene Dagfinn Skre og Frans-Arne Stylegar. 

## Referanser
Sixten Boström

**Sixten Boström** (født 15. september 1963 i Helsingfors) er en finsk fotballtrener og tidligere fotballspiller. Han er nåværende trener for klubben Örebro SK i Sverige. 

I sin karriere som fotballspiller spilte han for klubbene HJK Helsinki, BK Häcken, FC Kuusysi, FinnPa og Geylang International.
## Referanser


## Eksterne lenker
*
Pang Wei

**Pang Wei** (født 19. juli 1986 i Baoding, Hebei, Kina) er en kinesisk utøver av skytesport.

Under Sommer-OL 2020 i Tokyo tok han bronse i 10 meter luftpistol og tok gull i lagkonkurransen.

## Meritter
* 2006: Gull i VM 10 m luftpistol
* 2007: Bronse i verdenscupen 10 m luftpistol
* 2007: Gull i National Intercity Games 50 m pistol
* 2008: Sølv i verdenscupen 10 m luftpistol
* 2008: Gull i Olympiske leker, 10 m luftpistol
* 2016: Bronse i OL, luftpistol

## Privatliv
I 2009 giftet han seg med Du Li.

## Referanser


## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
* Profil på 2008TeamChina.Olympic.cn
Lazze Ohlyz

**Lazze Ohlyz** var en svensk duo aktiv 2005-2010.

Gruppen betegner seg selv som Nord-Europas første marxist-leninistiske dansbandsduo. De spiller fortrinnsvis progressiv dansbandlåter. Bandnavnet stammer fra Vänsterpartiets leder Lars Ohly.

## Diskografi
* 2006 – *Dans och klasskamp i Parken*
* 2007 – *På landsvägar för kärlek och kommunism*

## Eksterne lenker
* Lazze Ohlyz offisielle blogg
Svømming under Sommer-OL 2008 – 400 meter individuell medley kvinner

Øvelsen **400 meter individuell medley damer** ved Sommer-OL 2008 fant sted mellom 9. til 10. august i Beijing nasjonale vannsportsenter.

Kvalifikasjonskravene var 4.45,08 (A-krav) og 4.55,06 (B-krav).

Sara Nordenstam representerte Norge. Hun satte nordisk rekord, men kom ikke videre fra de innledende heatene og endte med 18. beste tid.

## Resultater

### Heat

### Finale
Capolona

**Capolona** er en kommune i provinsen Arezzo i den italienske regionen Toscana.

## Frazioni

Kommunen omfatter følgende *[[frazione|frazioni]]*:

Bibbiano, Castelluccio, Lorenzano, Pieve San Giovanni, San Martino Sopr'Arno

## Severdigheter
*Chiesa di San Michele Arcangelo
*Pieve dei Santi Giovanni Battista e Marino 	
*Pieve di Santa Maria Maddalena a Sietina
*Pieve di San Martino Sopr'Arno

## Referanser


## Eksterne lenker
*
Groznyj lufthavn

**Grozny lufthavn** (russisk:Аэропорт «Грозный»)  er en flyplass som ligger 9 km nord for Groznyj, Tsjetsjenia.

## Selskaper og ruter
*Aeroflot-Don (Moskva-Vnukovo)
*Centre-Avia (Moskva-Vnukovo)
*Dagestan Airlines (Moskva-Vnukovo)

## Eksterne lenker
* Nonstop to Chechnya: As War Ebbs, Flights Return The New York Times
Caprese Michelangelo

**Caprese Michelangelo** er en kommune i provinsen Arezzo i den italienske regionen Toscana. Stedet er kjent som fødested for Michelangelo (1475) og for astronomen og matematikeren Giovanni Santini (1787).

Nabokommunene er Anghiari, Chitignano, Chiusi della Verna, Pieve Santo Stefano og Subbiano.

## Severdigheter
### Museer
*Museo Michelangiolesco
*Museo dell'acqua e del mulino
### Bibliotek
*Biblioteca Michelangiolesca
### Religion
*Chiesa di San Giovanni Battista
*Eremo La Casella 
*Chiesa di San Cristoforo a Monna
*Chiesa di San Paolo a Monna
*Pieve dei Santi Ippolito e Cassiano
*Abbazia di San Martino a Tifi

## Frazioni

Kommunen omfatter følgende *[[frazione|frazioni]]*:

Casalino di Caprese, Dicciano, Fragaiolo, Gregnano, Lama, Monna,  Papiano, Ponte Singerna, San Casciano, San Cristoforo, Selva Perugina, Sovaggio, Trecciano, Valboncione

## Referanser


## Eksterne lenker
*
Sarah Sjöström

**Sarah Sjöström** (født 1993) er en svensk svømmer. Hun konkurrerer for Södertörns simsällskap i Handen.

## Karriere
Sjöström slo igjennom da hun som 14-åring 22. mars 2008 vant EM-gull på 100 meter butterfly i Eindhoven. Allerede i semifinalen slo hun Anna-Karin Kammerlings svenske rekord da hun noterte 58,38.

Sjöström er med sitt EM-gull og gjennombrudd den yngste svenske europamesteren i en olympisk gren noensinne.

Hun hadde sin OL-debut 9. august 2008 og ble nummer 27 på 100 meter butterfly. Sjöström vant gull på 100 meter fri i ungdoms-OL i 2007.

I Sommer-OL 2012 i London vant hun sitt kvalifiseringsheat på 100 m butterfly med tiden 57,27. I finalen endte hun på fjerdeplass med tiden 57.17.

I VM 2015 vant hun 100 meter butterfly på ny verdensrekord 55.64. Hun vant også 50 meter butterfly.

Sjöström ble tildelt Jerringprisen både for 2014 og 2015 og Svenska Dagbladets gullmedalje (Bragdguldet) for både 2015 og 2017.

I Sommer-OL 2016 i Rio de Janeiro vant Sjöström gull i 100 m butterfly med ny verdensrekord med tiden 55.48 søndag 7. august 2016. Hun ble med dette første svenske kvinne med en olympisk gullmedalje i svømming.

Hun representerte landet sitt i VM i svømmesport 2023 i Fukuoka, Japan i 50 meter fri, der hun vant gull.

Hun representerte landet sitt under Sommer-OL 2024 i Paris på 50 meter fri der hun vant gull. Hun deltok også i 4 × 100 meter medley stafett, der laget kom på 7. plass i finalen.

## Referanser




## Eksterne lenker
* 
* 
* Sarah Sjostrom, London2012.com, hentet 28. juli 2012.
Kelvinbridge

**Kelvinbridge** (*Drochaid Chealbhainn* på skotsk-gælisk) er et område i den vestlige delen av Glasgow, Skottland. Navnet kommer fra en bro i støpejern, som offisielt heter *Great Western Bridge*, men som i vanligvis omtales som Kelvinbridge. Broen går over elven Kelvin og er en del av *Great Western Road*, som er en av hovedveiene ut av byen.

Tidligere krysset broen grensen mellom Glasgow og Hillhead, som i dag er en del av Glasgow. Tett inntil broen, til sydøst, ligger Kelvinbridge undergrunnsstasjon.

På grunn av at Kelvinbridge ligger nært University of Glasgow er det mange studenter som bor i området, i liket med mange andre områder i de vestlige delene av Glasgow.

## Referanser
Castel Focognano

**Castel Focognano** er en kommune i Provinsen Arezzo i den italienske regionen Toscana.

Nabokommunene er Bibbiena, Capolona, Chiusi della Verna, Loro Ciuffenna, Ortignano Raggiolo, Poppi, Subbiano og Talla.

## Frazioni

Kommunen omfatter følgende *[[frazione|frazioni]]*:

Calleta, Carda, Castel Focognano, Ornina, Pieve a Socana, Rassina (Capoluogo), Salutio, Zenna

## Vennskapsbyer
* Champcevinel, Frankrike, fra 1992

## Severdigheter
*Badia a Cornano
*Chiesa delle Sante Flora e Lucilla
*Pieve di Sant'Antonino a Socana
*Pieve di Sant'Eleuterio

## Referanser


## Eksterne lenker
*